### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra EL**

Styrk klasselæreren ved at der tilføres flere ressourcer specifikt til denne funktion.

Der går min klasselærer” sådan synger Brian Bach og med denne sang, er han måske inde og pege på noget vigtigt, nemlig hvor væsentlig læreren er for, at eleverne klarer sig. Læreres erfaring med elever med skolevægring er da også, at de kan få skoleglæden tilbage ved intensivt og stærkt samarbejde mellem skole og hjem. Det der i gamle dage var en klasselæreropgave. Det er det stadig i dag, men der er ikke længere de samme ressourcer til det.

Dette budgetforslaget er således et forsøg på at styrke klasselæreren ved at der sættes ressourcer af til at der kan ansættes flere uddannede lærere, så klasselæreren igen kan få færre undervisningslektioner og dermed mere tid til sikre elevernes trivsel.

Dette vil også styrke spor 1 i Den sociale bæredygtighedsplan, hvor særligt fraværsproblematikken nævnes:

Fravær er oftest et symptom på en bagvedliggende udfordring hos barnet. De bagvedliggende årsager til fravær kan deles op i tre overordnede kategorier: individuelle, familiemæssige eller skolemæssige faktorer – og ofte optræder de tre faktorer samtidig. Der er i samarbejdet en opmærksomhed på særlige risikogrupper, herunder evt. ulighed.  Elevfravær påvirker elevernes faglige niveau og har vidtrækkende konsekvenser ud over folkeskolen. Herunder større risiko for frafald i ungdomsuddannelsen, færre oplevelser af mestring, stress, social isolation, spændinger og konflikter i familien. På længere sigt også en risiko for manglende uddannelse, problemer med at få arbejde, økonomiske problemer, angst og depression. Ligesom de mister den læring, socialisering og tilhørsforhold, der sker i fællesskabet i skolen eller daginstitutionen. https://www.aarhus.dk/media/57020/baeredygtighedsplan-samlet\_2021.pdf

Med venlig hilsen Gunner Jørgensen og Selma Østergaard

Enhedslisten de [adresse]

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.